पाएं अपने शहर की ताज़ा ख़बरें और फ्री ई-पेपरडाउनलोड करें
गुंडरदेही जनपद पंचायत के सीईओ ने सोमवार को ब्लॉक की सभी ग्राम पंचायत के सरपंचों, सचिवों को आदेश जारी किया था कि कोरोना को मात देने जो टीका लगाएगा, उनको खाद्यान्न वितरण के लिए प्राथमिकता के आधार पर पहले टोकन जारी किया जाएगा। जब देर रात इसका विरोध हुआ, उच्च अफसरों को जानकारी मिली तो सीईओ ने आदेश ही निरस्त कर दिया।
जपं सीईओ वायआर साहू ने बताया कि कुछ लोगों ने आदेश का गलत मतलब निकालकर प्रचार कर दिया, जबकि हमारा उद्देश्य सकारात्मक था। लोग टीका लगाने आगे आए इसलिए प्राथमिकता तय की गई थी, राशन न देने का सवाल ही नहीं उठता है, सभी को नियमानुसार मिलेगा ही।
कम्प्यूटर ऑपरेटर से भी शब्दों में मिस्टेक हो गया था। आदेश सचिवों को ही जारी किया गया था। किसी ने दुर्भावनावश ऐसा किया है। सभी को शासन के आदेशानुसार चावल वितरित किया जाएगा। इस संबंध में कलेक्टर को भी जानकारी दे दिया हूं। सभी संबंधितों को आदेश निरस्त कर सूचना दे दिए हैं कि अंत्योदय कार्डधारियों को राशन वितरण के लिए टोकन जारी किया जाए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn